ปูติน-สี เตรียมร่วมทานอาหาร หารือการเงิน-พลังงาน วันศุกร์นี้ 
Wednesday, and a long-held idea for a new gas pipeline to China is being examined. Putin and his Chinese counterpart Xi Jinping will have lunch together Friday, and could sign more than 15 agreements
รัฐบาลรัสเซียเปิดเผยกำหนดการดังกล่าวในวันพุธ โดยบอกว่าผู้นำทั้งสองคนจะหารือกันเรื่องโครงการท่อก๊าซรัสเซีย-จีน และความร่วมมือทางการเงินของสองประเทศ โดยคาดว่าผู้นำจีนและรัสเซียจะร่วมลงนามในข้อตกลงต่าง ๆ มากกว่า 15 ฉบับ ทั้งนี้ โครงการท่อก๊าซรัสเซีย-จีน ซึ่งจะตัดผ่านมองโกเลีย มีการหารือกันมานานหลายปีแล้ว และคาดว่ายังต้องใช้เวลาอีกหลายปีกว่าที่จะสามารถหาข้อสรุปได้ โดยปัจจุบัน รัสเซียส่งก๊าซธรรมชาติไปยังจีนผ่านทางท่อขนส่งที่มีอยู่เพียงเส้นเดียว คือ Power of Siberia ซึ่งมีระยะทาง 4,000 กิโลเมตร ซึ่งเริ่มใช้เมื่อปีค.ศ.2019 การพบกันของผู้นำประเทศมหาอำนาจทั้งสองคนเกิดขึ้นในขณะที่กำลังมีความตึงเครียดทางภาคตะวันออกของยุโรป รวมทั้งกำลังเกิดคำถามถึงความน่าเชื่อถือในการขนส่งก๊าซจากรัสเซียไปยังภูมิภาคต่าง ๆ หลังจากที่ดูเหมือนรัฐบาลกรุงมอสโกได้ใช้ก๊าซธรรมชาติเป็นเครื่องมือกดดันทางการเมืองต่อประเทศในยุโรป สืบเนื่องจากความตึงเครียดกับยูเครนและองค์การนาโต้ แรงงกดดันดังกล่าวทำให้ราคาก๊าซธรรมชาติในยุโรปพุ่งสูงขึ้นไปถึงระดับสูงสุดเมื่อเดือนธันวาคมเนื่องจากปริมาณที่จำกัด ในขณะที่รัสเซียเคลื่อนกำลังทหารมากกว่า 100,000 คนไปยังบริเวณพรมแดนติดกับยูเครนซึ่งเป็นประเทศที่มีท่อก๊าซจากรัสเซียไปยังยุโรปพาดผ่าน อย่างไรก็ตาม เจ้าหน้าที่รัฐบาลรัสเซียยืนยันว่า จีนสนับสนุนความพยายามและจุดยืนของรัสเซียในการต้านทานการแผ่อำนาจทางทหารขององค์การนาโต้ในภาคตะวันออกของยุโรปเช่นกัน